BSC-LT/ACAData huggingface dataset:
[ca] A l'hora de mudar-se a una ciutat o país nou, poden haver-hi diferents aspectes del procés de mudança que puguin ser desconeguts i difícils per una persona - cada lloc pot requerir tenir certs documents nous dels quals un no sap res, potser s'ha de tenir un compte bancari d'un banc local, igual que és possible que buscar habitatge en una àrea desconeguda sigui difícil. Moltes vegades tot aquest procés de reubicació també conté barrera lingüística. Aquí és on els serveis de reubicació entren en joc. La feina d'un agent de reubicació es basa a ajudar a persones que passen per aquest procés. La feina inclou traducció de documents, proporcionar explicacions sobre els processos necessaris que s'han de seguir perquè una persona pugui viure a una ciutat nova, ajudar a les persones amb la cerca d'habitatge i amb les firmes de contractes, entre d'altres. Tots aquests processos s'han de gestionar de forma eficient pels agents de reubicació - si feta correctament, és una feina que requereix un alt grau d'organització. El propòsit d'aquest projecte és especificar, dissenyar i implementar la lògica d'una aplicació que es farà servir com a eina de gestió pels agents de reubicació, proporcionant un espai on tenir la informació de cada un dels seus clients.

[en] When people move to a different city or even country, there are many aspects of the moving process that can be new and unknown - living in a new place may require having documents one has never heard of before, a new bank account, having to find a new place to live without having any real knowledge of the area. Sometimes this transition is also harder due to a language barrier. This is where the relocation services come into play. A relocation agent's job is based on helping people with the whole relocation process. That includes translating documents, explaining the necessary procedures that need to be followed for the person that is moving to be able to live in the city they're moving to, helping the client with apartment/house search and contract signatures, etc. All these procedures need to be managed correctly and efficiently by the relocation agent, and if done correctly, it's a highly organized job. The aim of this project is to specify, design and develop the logic of an application that is to be used as a management tool by relocation agents, by allowing them to have all their clients' information in one place.
[ca] Aquesta tesi exposa un enfocament multimodal a la detecció del Discurs d'Odi, fent servir imatge i llenguatge (text). Concretament, tractem amb el context dels mems, una forma d'humor present a internet, que presentarà reptes adicionals. Primerament, recolectem dades de diferents fonts. D'aquesta manera, generem una base de dades de mems d'odi per aquesta tasca. Aleshores. fem servir aquestes dades per entrenar i evaluar models estadístics, que estaran basats en xarxes neuronals de l'estat de l'art. Estudiem diferents formes de adaptar els descriptors d'imatge i text per a la nostra tasca específica. Proposem una manera d'afegir coneixement d'expert al sistema i orentar-ho cap a un sistema per a resoldre un problema real. També parlem de maneres de tractar amb el problema de disposar de poques dades i experimentem amb enfocaments d'aprenentatge auto-supevisat per un pre-entrenament. També comparem l'efecte o contribució de cada modalitat sobre el rendiment del model.

[en] This thesis explores a multimodal approach to Hate Speech detection, involving vision and language (text). More specifically, we deal with the context of memes, a form of internet humour which will present additional challenges. We first gather meme data from different sources. This way, we create a hate memes dataset for this task. Then, we use this data for the training and evaluation of statistical models, which are based on state-of-the art neural networks. We study different ways to fine-tune pretrained descriptors for our specific task. We propose a way to add expert knowledge into the system and orient it into a real world issue-solving system. We also discuss ways to deal with the issue of reduced amount of data, experimenting with a self-supervised learning approach for pre-training. We also compare the effect or contribution of each modality in the overall performance of the model.
[ca] Els horts urbans de Cervelló són un patrimoni que representa el passat agrícola i industrial del municipi. Tot i estar envoltats per recursos naturals i el nucli urbà, els horts pateixen d'un deteriorament social, físic i ambiental conseqüència del creixement urbà i del canvi de l'economia. L'objectiu d'aquesta proposta és crear un espai que integri totes les principals característiques del municipi, incorporant els elements del passat d'aquesta zona. A través d'aquesta proposta es pretén crear un lloc que acosti a la població a aquesta sèrie de recursos i paisatges perquè participin en la recuperació i manteniment d'aquests. La proposta descriu una sèrie d'intervencions del paisatge, composta en tres parts. Es proposa el condicionament d'un espai per al mercat setmanal, una passarel·la i una bassa de fitodepuració. Tots aquests elements funcionen en conjunt per esmenar les problemàtiques que avui dia afecten no només als horts, però també a la resta del municipi.

[en] The urban orchards of Cervelló are heritage that represents the agricultural and industrial past of the municipality. Despite being surrounded by nature and by the town, the orchards suffer from social, physical and environmental deterioration as a result of urban growth and economic change. The aim of this proposal is to create a space that integrates all the main characteristics of the municipality, incorporating the elements of the past of this area. The aim of this proposal is to create a place that brings the population closer to this series of resources and landscapes so that they can participate in their recovery and maintenance. The proposal describes a series of landscape interventions, comprised of three parts. It is proposed to enhance a space for the weekly market, a walkway and a phytodepuration pond. All these elements work together to amend the problems that today affect not only the gardens, but also the rest of the municipality.
[ca] Aquesta recerca busca informar sobre l'estudi de la influència dels productes de fusta amb altes prestacions per optimitzar el material, amb la finalitat de comparar quins productes es troben al mercat i com estan sent utilitzats en el sector de la construcció, així mateix explorar els sistemes estructurals, constructius i altres aspectes. El treball s'engloba en l'anàlisi de diferents casos d'estudis que donaran a conèixer les prestacions dels productes i com van reduint la quantitat de fusta utilitzada per a la seva fabricació. Es fa una comparació entre els referents mitjançant diferents indicadors per poder avaluar la participació dels productes en aquests projectes i la seva funció.

[en] This research seeks to report on the study of the influence of wood products with high performance to optimize the material, in order to compare which products are on the market and how they are being used in the construction sector, as well as to explore structural systems, construction and other aspects. The work is included in the analysis of different case studies, which will show the performance of the products and how they are reducing the amount of wood used for their manufacture. A comparative analysis is made between the referents by means of indicators, to be able to evaluate the participation of the products and their function in these projects.
[ca] L'objectiu d'aquest projecte és dissenyar una aplicació web per a simular el comportament d'un motor. Tot i ser una aplicació web que restringia el llenguatge de programació a JavaScript, la intenció era aprofitar el gran rendiment d'un llenguatge de baix nivell, com ara C, mantenint la interfície d'usuari fàcil que ofereix JavaScript. El projecte també es va centrar a trobar maneres de visualitzar el resultat de la simulació mitjançant aplicacions de programari de codi obert basades en la web que eren efectives i fàcils d'implementar. Després d'aconseguir l'objectiu plantejat inicialment, el projecte es va enfocar a implementar els algoritmes de la simulació del motor en una aplicació robòtica pràctica que té en compte la naturalesa asíncrona i multifil, característiques típiques d'aquests programaris. Quan es va assolir aquest objectiu, la qüestió plantejada va ser com transmetre dades del programa C a una aplicació web per a la seva visualització. A partir d'aquest moment, el projecte continua estudiant un format específic que facilités l'enviament de dades entre múltiples aplicacions independents del llenguatge de programació i finalment s'intentava provar capes de transport que permetessin la transferència d'aquestes dades.

[en] The first objective of this thesis was to design a motor simulation web application. Despite being a web application restricting the programming language to JavaScript, the goal was to take advantage of the high-performance nature of a low-level language, such as C, while maintaining the easy user interface JavaScript offered. The project also focused on finding ways to stream the simulation result using web-based open-source software applications that were effective and easy to implement. After accomplishing the initial goal, the project then shifted into implementing the motor simulation algorithms into a practical robotic application that takes into account the multi-threaded asynchronous nature of this kind of application. When this goal was met, the question raised was how to broadcast data from the C program to a web-based application for visualization. From this point on, the project goes on to study a specific format that would facilitate sending data between multiple applications independent of the programming language and finally went into testing transport layers that would enable the data transfer.
[ca] La importància de gestionar òptimament el risc de crèdit ha evolucionat a l'alça durant l'última dècada i per això bancs i institucions demanden una solució al respecte. Per donar resposta al col·lectiu financer, aquesta investigació es centra en una comparació exhaustiva de les capacitats predictives entre els mètodes clàssics utilitzats per la majoria d'institucions financeres i els mètodes alternatius que proporciona l'aprenentatge automàtic. Tot això amb la finalitat de trobar l'algoritme que millor respon a les necessitats de les entitats tenint en un compte els beneficis i costos de cada model utilitzant una base de dades realista que podria tenir perfectament un banc qualsevol.

[en] The importance of optimally managing credit risk has increased over the last decade, which is why banks and other institutions are demanding a solution in this regard. To respond to the financial community, this research focuses on a thorough comparison of the predictive capabilities between the classical methods used by most financial institutions and the alternative methods provided by Machine Learning methodology. All this to find the algorithm that best meets the needs of banking institutions considering the benefits and costs of each model using a realistic database that could have perfectly any bank.
[ca] La indústria dels videojocs es consolida actualment com una de les grans innovacions de creixement de l'economia espanyola, situant aquest sector entre les principals indústries nacionals de contingut digital. Els videojocs són productes de software molt específics on s'apliquen conceptes de camps molt dispars entre ells. Hi podem trobar professionals en l'àmbit de la intel·ligència artificial, el disseny gràfic, la programació de mecàniques, el modelatge d'escenaris, el guió, la música, la implementació de la interfície, etc. La importància d'entendre com s'apliquen cadascun d'aquests conceptes de forma individual i la seva relació amb els demés és vital a l'hora de triar el millor procediment per dissenyar i desenvolupar un videojoc. És per aquest motiu que en aquest Treball de Fi de Grau ens hem centrat a analitzar alguns dels aspectes més rellevants en el desenvolupament d'un videojoc, posant com a objectiu implementar un prototip funcional i document el procés de creació d'aquest. En concret, hem analitzat el treball orientat a l'àmbit de disseny i de programació. També hem decidit realitzar un petit estudi d'alguns conceptes complementaris al desenvolupament d'una aplicació de software. Ens hem centrat a realitzar un control de versions, un estudi del rendiment del producte, un estudi sobre la gestió de bugs i en contrastar el producte final amb l'opinió d'una base d'usuaris externs al procés de desenvolupament.

[en] The video game industry is currently consolidated as one of the great innovations in the growth of Spanish economy, placing this sector among the main national digital content industries. Videogames are specific software products, where concepts from very different fields are applied and mixed. We find professionals in the field of artificial intelligence, graphics design, mechanics programming, stage modeling, script, music, interface implementation, etc. The importance of understanding how each of these concepts is applied individually and in their relationship with the others is vital for a successful choice of the correct procedure to design and develop a video game. It is for this reason that in this Project we have focused on analyzing some of the most relevant aspects in the creation of a videogame, in order to implement a functional prototype and document the process. Specifically, we have analyzed the work oriented to the field of design and development. We have also decided to make a small study of some complementary concepts to the development of a software application. We have focused on backup control, studied product performance, explored the best strategies on bug management and contrasted the final product with the opinion of a user base external to the development process.
[ca] Aquest document té per objectiu la redacció d'un document que permeti la descripció y construcció d' un interruptor de transferència automàtic trifàsic buscant donar una alternativa als equips ja llançats al mercat per marques comercials. La funció d'un interruptor automàtic de transferència d'energia és la commutació entre dues fonts d'energia i una càrrega. La font principal d'energia serà la xarxa elèctrica i la font secundària serà un grup electrogen de generació. L'equip desenvolupat estarà basat en un microcontrolador d'ús general i lliure concretament en Arduino UNO, aquest microcontrolador s'encarregarà de processar els senyals d'entrada i sortides per a tenir la informació de la xarxa i en cas d'absència de la mateixa realitzarà un procés de commutació i encesa de les xarxes realitzant-se aquesta en diverses fases assegurant l'enclavament dels contactors de potencia, els correctes paràmetres de tensió i freqüència en la commutació. S'ha utilitzat un procés d'aprenentatge per a l'ús del maquinari i desenvolupament de l'equip en el laboratori usant les eines de mesura elèctriques i electròniques. El resultat és un prototip monofàsic que valida l'idea de funcionament i disseny de l'equip sent aquest prototip funcional.

[en] The goal of this project is the design and implementation and construction of a automatic transfer switch seeking to provide an alternative to the equipment already launched on the market by commercial brands. The function of an automatic power transfer switch is to switch between two power sources and a load. The main source of energy will be the electrical grid and the secondary source will be a diesel generator. The developed equipment will be based on a general microcontroller,specifically in Arduino UNO, this microcontroller will be in charge of processing the input and output signals to have the information of the network, and in case of absence of it, it will carry out a switching process and switching on of the power souces, this being carried out in several phases, ensuring the interlocking of the power contactors , the correct voltage and frequency parameters in the commutation. A learning process has been used for the use of hardware and development of the equipment in the laboratory using electrical and electronic measuring tools. The result is a single-phase prototype that validates the idea of operation and design of the equipment, this being a functional prototype.
[ca] Delimitar un fragment de terreny amb uns murs i tractar d'inscriure-hi un habitatge, generant un pati al seu interior, pot semblar un punt de partida restrictiu. Tot i això, aquest estudi tractarà de reflectir el gran ventall de possibilitats compositives que sorgeixen d'un model residencial capaç d'adaptar-se a climes, cultures i èpoques diferents. L'anàlisi té com a finalitat dur a terme una profunda investigació sobre el paper del pati a casa unifamiliar de l'últim segle i les grans possibilitats que ofereix un tipus d'habitatge aparentment rígid. La disposició de les peces en relació amb el pati, el potencial com a regulador climàtic i el paper com a espai domèstic a l'aire lliure són alguns dels temes que tracta d'abordar l'estudi. Mitjançant la investigació i el redibuix d'una selecció de 13 casos d'estudi, s'analitzaran les diferents configuracions formals, juntament amb les principals semblances i diferències entre elles, i es posarà especial atenció al paper estructurador del pati en aquestes construccions, així com a la relació que guarden amb el clima en què s'ubiquen. Observar-les fora dels seus contextos, redibuixades sota la mà d'un mateix autor, ens permetrà apropar-nos-hi des d'una perspectiva completament nova.

[en] To enclose a piece of land with walls and trying to place a house on it, generating a patio inside, may seem like a restrictive starting point. Howe- ver, this study will try to reflect the wide range of compositional possibi- lities that arise from a residential model capable of adapting to different climates, cultures and times. The purpose of the analysis is to carry out an in-depth investigation into the role of the patio in the single-family house of the last century and the great possibilities offered by an apparently rigid type of housing. The arrangement of the pieces in relation to the patio, its potential as a climate regulator and its role as an outdoor domestic space are some of the topics that the study tries to analyze. Through the investigation and redrawing of a selection of 13 case studies, the different formal configurations will be analyzed, along with the main similarities and differences between them, and special attention will be paid to the structuring role of the patio in these constructions, as well as the relation that they keep with the climate in which they are located. Observing them outside their contexts, redrawn under the hand of the same author, will allow us to approach them from a completely new perspective.
[ca] Aquest treball és un projecte de distribució en planta i instal·lació d'una industria dedicada a l'elaboració de caramels. El local on es realitzarà l'activitat està situat a Sant Climent de Llobregat ( poble que forma part de l'àrea metropolitana de Barcelona). L'àrea total del projecte és de 230 m2, que és una part de la planta baixa del edifici on viu el promotor de la idea de fer la fàbrica. Els productes que es faran seran dolços de diverses varietats de gustos, concretament quatre sabors inicialment amb la possibilitat d'incorporar nous sabors. Serà una fàbrica més aviat petita i artesanal, s'intentarà que el producte sigui de màxima qualitat. Per fer aquest projecte, es faran tots els càlculs necessaris: càlcul d'instal·lacions elèctriques, contra incendis, així com la maquinaria i distribució del local per a la correcta realització del producte. Per últim s'han realitzat set plànols i un pressupost per tal de que tot sigui possible a l'hora de realitzar el projecte. El cost final del projecte és d'aproximadament 88.000 euros, on s'ha inclòs des de la compra de la maquinaria fins a les reformes per condicionar el local. S'hi s'hagués de fer el projecte, s'hauria de demanar un préstec al banc i el període de recuperació, amb les condicions establertes, seria de 15 anys. És un temps bastant elevat de recuperació, però l'empresa donaria llocs de treballs al poble i el mètode emprat per dur a terme l'elaboració de caramels és una idea emprenedora.

[en] Abstract: The aim of this project is to do the plant layout and the installation of an industry dedicated to make sweets. The building will be located in Sant Climent de Llobregat (town near Barcelona). The total area of the project is about 230 m2 and it is a part of the grand floor of the building where the promotor lives. The industry is going to produce sweets of four different flavors, although in the long term we may add new ones. The industry will be small and hand-made; also, we'll give our best effort so our candies will have the best quality. As this project doesn't have any backup, calculations will be necessary: installation of electrical wiring, a fire escape and a fire extinguisher, calculation of machinery and spaces distribution. Maps have also been made to be able to create this project. The budget is around 88.000 euros, it includes the machineries and the construction works. If the project carries on, a loan will be needed. The payback period, with the set conditions, is 15 years. The time is height but the factory gives a changes and employment to the people in town and the hand-made it is an enterprising idea.
[ca] Aquest document recull la memòria del treball de fi de grau titulat Reflotament d'un vaixell. Aquest treball compta amb un objectiu clar, el de proporcionar un full de ruta per a poder planificar el reflotament d'una embarcació. En primer lloc, es defineixen les causes que fan que un reflotament sigui necessari, continuant per les conseqüències d'un enfonsament i per què en moltes ocasions és necessari una actuació ràpida. En aquesta memòria es descriuen les diferents parts que actuen en una operació de reflotament, concloent la part teòrica amb la descripció de diferents tècniques: l'ús de l'aire comprimit, les grues d'elevació, el parbuckling i l'ús de les caixes de flotació. Finalment, en aquest treball es tracta un cas real, la planificació del reflotament del vaixell pesquer Serenín, del qual va formar part de l'equip l'autor d'aquest treball. Obtenint uns resultats positius per a aquest, ja que es va reflotar amb èxit el vaixell, però es va presentar un inconvenient administratiu pel qual es va haver de buscar una solució i prendre una decisió

[en] This document contains the report of the final thesis entitled Refloat of a ship. This work has a clear objective: to provide a roadmap to plan the refloat of a vessel. First, the causes that make a refloat necessary are defined, followed by the consequences of a sinking and why on many occasions a quick action is necessary. The different parts involved in a refloat operation are described on this report. The theoretical part concludes with a description of different techniques: the use of compressed air, lifting cranes, parbuckling and the use of floatation boxes. Finally, this work deals with a real case, the planning of the refloating of the fishing vessel Serenín, of which the author of this work was part of the team. The results were positive, since the vessel was successfully refloated, but there was an administrative inconvenience for which a solution had to be found and a decision had to be made